open-index/open-wikipedia-markdown huggingface dataset:
Autocrazia liberala

L**'autocrazia liberala** a l'è 'n sistema minga democrategh che 'l seguiss però i principi del liberalism. Di esempi istoregh a hinn staa l'Imperi Austro-Ongarich e Hong Kong ingles o, per on quajvun, anca el regimm de l'Augusto Pinochet, ma domà se paragonaa a quell prima del Salvador Allende.

A bon cunt despess 'sti sistema gh'hann minga di libertà per debon ma hinn pussee liber de quej che gh'eren prima: per esempi i monarchij del '800 even abolii 'n fracass de robb feudaj e de servitù ma gh'even squasi nissuna libertà de espression. Se ritegn che, a bon cunt, l'Hong Kong di ingles la fuss la pussee libera anca senza democrazia.

## Riferiment
*The solution to illiberal democracy

## Vos corelaa
*Democrazia liberala
*Democrazia minga liberala
Cimiteri de Lambraa

El **Cimiteri de Lambraa** a l'è 'n foppon de Milan, in l'ex comun de Lambraa. In di agn '70 del 1900 a l'è staa slargaa per quattà la zona est de Milan, l'è staa miss on noeuv ingress e 'n parchegg de la tangenzial e la gh'ha, che però l'è accessibil domà de Segraa, 'na sezion per mett sotta quej de religion islàmega. Del 1988 el gh'ha 'n forn crematori.

## Riferiment
*Orden di architett
Palazz Calderari (Turan)

El **Palazz Calderari** a l'è 'n palazz nobiliar de Turan, faa su a la fin del secol quell de XVII di Calderari, i feudatari de la città, in sui rovin de 'n vegg castell, che in l'antighità a l'éra stategich in su l'Adda. La data precisa la se sa no ma l'è in tra el 1675 (infeudazion) e 'l 1682 (data de 'n affresch).

Con l'estinzion del feud el palazz l'ha passaa 'n poo de proprietari finna a rivà ai monegh, che 'l doperen per di event de istruzion e carità, ma in del 1997 el venden a 'na società che 'l restruttura e del 2007 l'è vert al publegh.

## Riferiment
*LombardiaBeniCulturali
Imbassada

L**'imbassada** a l'è 'na reppresentanza diplomatega de 'n Stat che l'è accreditada per reppresentàll in d'on alter Stat e che l'è de solit in la capital de l'alter Pajes e la pò vess anca residenza de l'imbassador.

I imbassad, anca se hinn territori del Stat che i ospita, goden de immunutà diplomatega e pòden minga vess invaduu o perquisii del Stat ospit. I cas de invasion a hinn proppi rari e costituissen 'n grand affront a l'alter Pajes, compagn de la crisi di ostagg in Iran.

Pòden dà sia di servizzi ai sò zittadin, per esempi per i att publegh o el renoeuvà di ducument o del passaport, sia ai zittadin forestee, per esempi el vidi d'ingress o di permess che pòden servìgh, per esempi la fedina criminal del Pajes, oltra a creà di ligamm economegh e colturai.

## Riferiment
*Enciclopedia Treccani

## Vos corelaa
*Consolaa
*Imbasciada de facto
Nivell de biosicurezza

El **nivell de biosicurezza** a l'è 'n insemma de atenzion che bisogna avègh quand che se maneggen di particolar agent biologich che hinn pericolos per l'omm.

Gh'hinn quatter nivej: 
*BSL-1: l'è el pussee bass e 'l preved i comun normi di laboratori compagn de mett i guant, i oggiai e nettàss ben i man e l'è doperaa cont i germi che fann no inscì maa a l'omm compagn de l**[[Escherichia coli]]''
*BSL-2: a l'è doperaa per i germi che pòden fà maa ma se spanteghen mia fazilment in l'aria e se pòden curà compagn de la [[Salmonella]], di virus de l'[[epatita]], de l**Influenzavirus A*, el *Clostridioides difficile* e i [[scrapie]]; el gh'ha di precauzion in sui ogett che tajen e l'access al laboratori a l'è controlaa e 'l personal l'è formaa apposta e i procedur che generen di [[aerosòl]] a hinn faa sotta la cappa
*BSL-3: a l'è doperaa per i germi locai che pòden provocà la mort se respiraa, compagn de *Yersinia pestis*, del *SARS-CoV*, del *Mycobacterium tuberculosis*, del [[virus de la rabbia]] e de la [[fever gialda]]. El personal, coordenaa de 'n espert, el lavora sotta di mesur de conteniment speciai e con di speciai vestii de protezion
*BSL-4: a l'è el nivell el pussee alt e l'è doperaa per i germi esotegh a volta mortalità compagn de l*'Ebolavirus*, de la [[fever emorragega Congo-Crimea]], del [[virus Marburg]], del [[virus Lassa]] o del [[virus del varioeul]], di *Henipavirus* e di *Flavivirus'' e, de solet, de tucc i virus che ghe somejen finna a che l'è provaa che sien minga pericolos. El personal el gh'ha di vestid de protezion personala a pression positiva e per sortìnn bisogan fàss di docc, di camber a voeud e di camber a ultraviolett per eliminà i virus, oltra a 'n elevaa nivell de filtrazion de l'aria che l'è del tutt isolada, insemma ai fluid doperaa.

## Riferiment
*CDC

## Vos corelaa
*Tuta hazmat
*Biosicurezza
*Bioris'c
*Bioconteniment
Gesa de San Rocch (Lod)

La **Gesa de San Rocch** a l'è 'na gesa paròquiala cattolega de Lod, arenta al pont Napoleon Bonapart.

## Stòria
In princìpi a Lod gh'eren quatter ges dedicaa al Rocch, miss in corrispondenza di port zittadin per proteggès de la pestilenza. 

In del '600, destrugaa i borgh foeura di mura, la resta in pee domà quèsta, che la resta in pee finna al principi del '900, quand che semper pussee inadeguada a l'è sbattuda giò e in del 1908 a l'è posada, innanz al vescov Giovanni Battista Rota, la prima preja de la Gesa progettada del Cecilio Arpesani, poeu fornida el 28 de magg 1911, data de la consacrazion. El campanin a l'è fornii domà in del 1937 del vescov Calchi Novati.

## Caratteristegh
A l'è 'na gesa in stil neoromanegh con trii navad con fasciada in quadrej e preja.

## Riferiment
*LombardiaBeniCulturali
Teater Cagnoni

El **Teater Cagnoni** a l'è 'n teater de Vigevan. L'è staa scominciaa in del 1871 e inauguraa in del 1873 e del 1896 l'è dedicaa al Antonio Cagnoni.

In classich stil eclettegh del '800, dent gh'è dò affresch e dò statov, voeuna del Cagnoni e l'oltra de l'Eleonora Duse, nativa de Vigevan.

## Riferiment
*Rotaract
Gesa de San Colomban (Bergom)

La **Gesa de San Colomban** a l'è 'na gesa paroquiala de Bergom, che la quatta el borgh de Valtess, in la diocesi de Bergom.

## Storia
La prima gesa in la zona de Valtess a l'è manzonada in del 1108 e del 1231 l'è sottaposta a la Gesa de San Lorenz e del 1469 a l'è missa 'me paròquia autonoma. In del 1360 in la *Nota ecclesiarum* fàda scriv del Bernabò Vescont, se lensg che la depend del primaceraa de Seriaa.

In del 1750 a l'è demolida la veggia gesa e l'è missa la prima preja de quella d'incoeu, in su progett del Giovan Battista Caniana, fornida del 1770 e consacrada del 1888 del Gaetano Camillo Guindani.

In di agn '60 del '900 a l'è restaverada menter el campanin a l'è consolidaa in di agn '90.

## Riferiment
*LombardiaBeniCulturali
Statova del Giannin de la Balla

La **Statova del Giannin de la Balla** a l'è 'na statova de origin medievala, in origin picciurada, missa in sul Domm de Cremona, arenta al Torrazz, che la raffigura l'eroe medieval de la città cont in man la balla d'or per la cha l'ha combatuu contra el fioeu de l'Imperator. L'è stada trovada in di lavorà de restrutturazion del Domm in del 1417.

## Bibliografia
* Giovanni Romani, *Storia di Casalmaggiore dell'abate Giovanni Romani*, volume primo, Casalmaggiore, 1830.
* Giovanni Albertoni, *Baldesio e Berta ossia una vittoria dei Cremonesi*, Pavia, 1844.
Fabrizio Sala

El **Fabrizio Sala** (Milan, 13 de giugn 1971) a l'è 'n politegh italian.

## Biografia
Diplomaa in ragioneria, el lavora in di agn '90 in del settor de l'arredament e del 1997 a l'è promotor finanziari e del 2008 al 2012 l'ha lavoraa in del settor ministrativ de 'n azienda de arredament, e poeu el se occupa de strategia in d'on altra azienda.

Del 1999 al 2009 l'è, con Forza Italia, sindegh de Misint, finna a che l'è nomenaa assessor de la provincia de Monscia e Brianza, finna a deventànn vicepresident.

In del 2013 l'è elegiuu al Consili Regional de la Lombardia e l'è nomenaa prima sottasecretari a l'Expo e poeu vicepresident de la Region, cont i delegh a l'innovazion, ricerca e a l'internazionalizzazion di impres, roeul in de che l'è confermaa dopo di elezion del 2018.

In del sginee 2021 el ghe passa la vicepresidenza a la Letizia Moratti. Quand che lee la se dimett a november 2022 el torna, del 4 de november, vicepresident, ma a sginee 2023 el molla l'incaregh per andà a fà el deputaa a Roma e la deventa vicepresidenta la Melania De Nichilo Rizzoli.

## Riferiment
*WikiMilano

## Ligamm de foeura
*Region Lombardia
Gesa de San Martin (Nember)

La **Gesa de San Martin** a l'è el principal sitt de cult de la città de Nember, in la provincia e diocesi de Bergom.

## Storia
'Na gesa dedicada al San Martin a l'è giamò segnalada in del secol quell de 8, in tra i pussee antigh de la Diocesi e la deventa cont el temp la piev la pussee importanta de la bassa Val Seriana. In del 1304 la Gesa la partecipa al sinodo bergamasch vorzuu del Giovann de Scanz e in del 1360 la compariss in la *nota ecclesiarum* vorzuda del Bernabò Vescont. 

De la prima gesa gh'hemm pu nissuna testimonianza, menter de la gesa del '400 la resta 'n arch e in del 1468 el papa Paol II la ghe da di benefici, insemma a la Gesa de San Bernardin a Lai. In del 1520 el Peder Lippomano, in la soa visita pastorala, la segna 'me paroquia.

In del 1752 la scomincia la costruzion de 'na noeuva gesa pussee adatta a la noeuva domanda progettada del Luca Lucchini. La noeuva gesa l'è consacrada del Giovanni Paolo Dolfin in del 1777.

## Descrizion
La Gesa la gh'ha el classegh orientament a est e 'n gran sagraa in porfid. L'interno a l'è a cros greca e 'na scalinada de sett scarin la mena al presbiteri. Dent gh'è di lavorà de l'Antonio Cifrondi e de l'Enea Salmeggia.

## Riferiment
*LombardiaBeniCulturali
*Comun de Nember 

## Vos corelaa
*Gesa de San Sebastian
Terapia intensiva

La **terapia intensiva** a l'è 'n repart de l'ospedaa dedicaa a quej che gh'hann de besogn de  cur important, compagn del sostegn ai fonzion vitai, e de vess seguii tutt el temp.

In di repart de terapia intensiva de sòlet el gh'è 'n defibrillator, 'n monitor del coeur, on ventilator meccanegh, di flebo per mett i medesinn, di cateter e de solit i pazient a hinn sedaa o miss in coma farmacologegh per sbassà el ris'c de complicanz.

Despess i pazient ghe riven del pront soccors o de la sala operatoria, ma pòden rivà anca del repart se deventen pussee gramm.

Esisten di terapij intensiv pussee specializzaa compagn de la terapia intensiva post-anestesia, de la terapia intensiva pediatrica e de quella neonatala o de quella coronarega e despess i ambulanz i pussee avanzaa a gh'hann la terapia intensiva.

## Riferiment
*Siaarti 

## Alter progett

## Vos corelaa
*Rianimazion
*Medesinna de urgenza
SARS-CoV

El **SARS-CoV** a l'è el *[[Betacoronavirus]]* a RNA che 'l causa la SARS, bon de infettà a tacàss al recettor ACE2 l'omm e 'l causa, anca in la pupart di primaa, 'na forta polmonita che la pò resultà in la mort, degià che l'infetta i cellul epitelliai del polmon.

El deriva del SL-CoV-WIV1, coronavirus di rattavolor cines, e che 'l se saria spantegaa in tra i uman grazia a di *[[Paradoxurinae]]*.

## Riferiment
*WHO

## Alter progett

## Vos corelaa
*SARS-CoV-2
Massimo Sertori

El **Massimo Sertori** (Sondri, 11 de marz 1968) a l'è 'n politegh italian, president de la provincia de Sondri del 2009 a 2014 e assessor ai ent locai de Region Lombardia del 2018.

## Biografia
Nassuu a Sondri, el se diploma geometra e 'l tacca a lavorà in l'azienda de familia. El tacca a fà politega con la Liga Nord in del 2004 e del 2006 al 2008 a l'è ministrador delegaa de 'na municipalizzada. El 7 de giugn 2009 l'è elegiuu al primm turn president de la Provincia, sostegnuu de la Liga e del Popol de la Libertà. Del 2014 l'è vice sindegh de Ponte in Valtellina e del 2018 l'è nomenaa de l'Attili Fontana assessor ai ent locai e l'è reconfermaa in del 2023.

## Riferiment
*Region Lombardia
Santuari de Sant Peder

El **santuari de Sant Peder da Verona** sa trova a Seves e l'han fait su ind el XIV sec. Prima l'era de i domenican, ind el 1818 han fait su el seminari de denanz. In gexa a g'è el cortell cont el qual Caino da Balsamo l'ha copad Peder. De fait la gexa l'è staita faita su dovè qe sa pensa qe Peter l'è mort. In su el cortell sa pœl basar el lunedè de "Carenmach" (festa del paes). 

L'è ind el stile barocco cont domà una navata, El gh'ha un bellissim coro in legn e du altarin picinin a fianc dedicad a la Madona e a Sant Peder. G'haa una torr (campanil), ma ind el projet al g'haveva de haver do torr, ma i g'eren no i danè e allora la segonda la han faita minga.

## Riferiment
*LombardiaBeniCulturali
Istitut Europee de Oncologia

L**'Istitut Europee de Oncologia** a l'è 'n ospedaa e cà de cura de Milan che la se occupa del studi e de la cura del cancher. Fondaa del 1994 de l'Umberto Veronesi e de l'Enrico Cuccia, l'è 'n IRCCS, nassuu con l'obietiv de applicà i principi de gestion de la sanità privada a 'n sistema vert al publegh.

In del 2000 el crompa el Center cardiologich Monzin e del 2007 el gh'ha la soa revista scientifega a access avert fondada in sul principi de "paga quell che te pòdet" ciamada "ecancermedicalscience".

## Riferiment
*Com'è nato lo IEO
Verb in lombard

El **verb** (del latin *verbum* «parolla») a l'è la part variabel del descors qe l'indega un'azion, l'esistenza, un cambiament, el stait de 'l sojet e al pœl metir in relazion el sojet cont un ajetiv, sostantiv, averbi ecc. A l'è una dei part plussee importante de la fras.

Ind la lengua lombarda i mod i inn 6: **indicativ** (present, passad vexin, imperfet, plussse qe perfet, futur e futur compost) (el passad lontan a l'è plu usad, sa trœva domà ind una quai banda lombarda e al se usa el passad vexin per parlar de un'azion ind el passad)**, sujuntiv** (present, passad, imperfet e plussee qe perfet)**, condizional** (present e passad)**, imperativ** (present) **e participi** (passad) e **infinitiv** (present e passad). Cont el  i se pœden far i verb progressiv (qe a l'è 'me el "*gerundio*" in italian).



## Un quai verb
Un quai verb, ciarament despœ dei verb  e , tra i plussee usad tuts i dì inn per esempi:

## Verb ausiliar

I verb ausiliar i inn duu: el **verb haver** e el **verb vesser**. De fait i pœden vesser predicad verbai o, ind el cas del verb vesser, copula ind el predicad nominal.

Verb **vesser** indicativ:

Verb **vesser** sujuntiv:

Verb **vesser** condizional:

Verb **vesser** imperativ:

Verb **vesser** infinitiv:

Verb **vesser** participi:

## Verb frasai

I **verb frasai i** inn verb formad del verb e una particola averbiala ('me i  *phrasal verbs* in ingles). I inn tipeg de la lengua lombarda.

## Verb impersonai
I verb impersonai lombards, comè qe i inn i verb **piœver** e **fiocar**, i g'han minga una persona. 
*Un quai esempi:
*Al piœv "*(piove - it is raining)"*
*Al fioca "*(nevica - it is snowing)"*

I verb impersonai lombards i hann anca influid in su i verb ind la lengua italiana.
*Un esempi in lombard:
*L'haa piovud
*L'haa fiocad

I han influenzad la parlada italiana ind i rejon del nord. De fait in italian al se disariss "*è piovuto*" "*è nevicato*", ma ind el nord Italia, per i lengov rejonai comè qe a l'è el lombard, al sa dix "*ha piovuto*" "*ha nevicato*".

## Verb composits/composts
I verb **composits** i inn verb formads de un ausiliar (*haver/vesser*) e del participi passad del verb. Per esempi ind el indicativ i temp composits i inn tri: **passad vexin, plusseeqeperfet, futur compost.**  Ind el sujuntiv i inn du: **passad e pluusseeqeperfet.**  Ind el condizional a l'è domà vun: **passad.** Ind el infinitiv a l'è vun: **passad.**

## El progressiv
In lombard a g'è no un temp verbal comè qe a g'è in italian (*gerundio*) e in olter lengov.
Donca in lombard el verb "progressiv" al se forma cont la forma , ind el ordin: **(sojet) + verb vesser coniugad + adree/dree + a + verb ind la forma bas.**

Per esempi:
*"(Mi) a **sont dree a imprender** i verb in lombard."
*"El Lissander **a l'è dree a cercar** ça e là i so ogiai."
*"La fioletta Simonetta **a l'era dree a jugar** cont i so amix."

## Pajine conrelade
*Copula
*Sojet
*Predicad verbal
*Predicad nominal
## Riferiments
*Vocabolario Treccani
## note
Papa Grigoeu X

El **Papa Grigoeu X** (nassuu *Teobald Vescont*, Piasenza, 1210 - Arezz, 10 de sginee 1276) a l'è staa el Papa quel de 184 de la Gesa catolega del 1 de setember 1271 a la soa mort. De luu gh'hemm l'enciclica Ubi Periculum, che la regola squasi del tutt anca incoeu l'elezion del Papa, e 'l segond concili de Lion. Del 1713 l'è staa beatificaa del Papa Clement XI.

De la soa familia el se sa pocch, e l'è mìnga ciar se l'è ligada a quèlla de Milan in del sò ramm piasentin o no, ma se pensa de sì. Con tutta la probabilità el sò bobà a l'éra el podestà Obert e l'è staa miss sotta in del Domm de Arezz.

## Riferiment
*Enciclopedia Treccani

## Vos corelaa
*Elezion del Papa del 1268-1271
*Jacom de Pecorara
*Vicedomino de Vicedominis
Gesa de Santa Maria in Galilea

La **Gesa de Santa Maria in Galilea** a l'è 'na gesa del comun de Senna, in la diocesi de Lod.

L'è stada fàda su in del '400 e la gh'eva taccaa 'n monestee dependent di cistercens di Piasenza, che incoeu el gh'è pu.

Missa in su 'na terrazza in sul Po, l'è fàda su in stil renassimental, la gh'ha 'n unega navada con dò capell laterai.

## Bibliografia
*Mario Marubbi, Monumenti e opere d'arte nel basso Lodigiano, fotografie di Giuseppe Giudici, Meleti, Guardamiglio, Maleo, edito dalla Cassa Rurale ed Artigiana del Basso Lodigiano, 1987, pp. 192-195, ISBN non esistente, SBN IT\ICCU\MIL\0576026.
Carlo Vescont de Parma

El **Carlo Vescont de Parma** (Milan, november 1359 - agost 1403) a l'è staa 'n nobel milanes,  scior de Parma.

## Biografia
Fioeu del Bernabò Vescont e de la Regina de la Scala, in del 1379 l'otegn in la division fada del pader di domini milanes Cremona, Parma e Borgh San Donnin. Promess marii a la Valentina Vesconta, fioeula del cusin Gian Galeazz Vescont, in del 1382 el se marida con la Beatrice d'Armagnac, fioeula del Giovann, de che el gh'ha avuu quatter fioeu.

Dopo del golpe del Gian Galeazz a l'è esiliaa a Verona, menter la miee in Piemont, di Savoja. In del 1391 el se accorda cont el Gian Galeazz per renonzià a tucc i sò dirizz in cambi de 'n vitalizzi.

## Riferiment
*Storia de Milan - I Vescont
Palazz Crespi (Vigevan)

El **Palazz Crespi** a l'è 'n palazz istoregh de Vigevan. Faa su in del 1893 del Giusepp Crespi, l'è venduu poeu ai Gagliardone e ai Biffignandi, per poeu vess daa al Partii Nazional Fassista per deventà 'na Cà del Fascio. Del 1966 a l'è sed de la biblioteca civega e finna al 2011 l'era sed di Musee del Comun, poeu spostaa in del Castell Sforzesch.

## Riferiment
*Sitt del Comun
Basilega di Sant Ambroeus e Carlo al Cors

La **Basilega di Sant Ambroeus e Carlo al Cors** a l'è la gesa nazionala di lombard che viven a Roma, che per tradizion a l'è el titol cardinalizzi de l'Arcivescov de Milan e l'è offiziada del 1906 di Rosminian.

La *Confraternita di Lombard* a l'è fondada del Papa Sist IV el 29 de agost 1471 e 'l ghe da la Gesa de San Nicola, che l'è rinominada in Sant Ambroeus e, in del 1610, a la canonizzazion del Carlo Borromee, l'è dedicada anca a luu. La gesa noeuva, progettada de l'Onorio Longhi, l'è scominciada in del 1612 e l'è fornida in del 1669.

Deventada basilega minor cont el brev apostolegh *Lombardi in Urbe* del Papa Pio XI del 1929, l'è stada sed de l'orden del Papa Giovann XXIII e del Clemente Riva.

## Bibliografia
* M. Armellini, ''Le chiese di Roma dal secolo IV al XIX'', Roma 1891, pp.&nbsp;337–338
* C. Hulsen, ''Le chiese di Roma nel Medio Evo'', Firenze 1927, p.&nbsp;407
* F. Titi, ''Descrizione delle Pitture, Sculture e Architetture esposte in Roma'', Roma 1763, pp.&nbsp;372–375
* Pier Virgilio Begni Redona, *Alessandro Bonvicino – Il Moretto da Brescia*, Editrice La Scuola, Brescia 1988
* Arciconfraternita dei Santi Ambrogio e Carlo, "Le statue di San Carlo al Corso", Roma 2007, pp.&nbsp;167–201 http://www.sancarlo.pcn.net/Mons.RM.htm 

## Alter progett

## Vos corelaa
*Sant Ambroeus e Carlo (titol cardinalizzi)
*San Carlo al Cors (titol cardinalizzi)
*Gesa di Sant Bortolomee e Lissander di Bergamasch
Federigh Vescont

El **Federigh Vescont** (Milan, 1617 - Milan, 7 de sginee 1693) a l'è staa 'n prelaa milanes, Arcivescov de Milan e cardinal del 1681 al 1693.

## Biografia
Nassuu a Milan e member de la familia di Vescont de Carbonara, el sò bobà Carlo a l'era el tesoree general del Stat de Milan e l'era nevod del Franzesch Vescont, vescov de Cremona. L'ha studiaa a la Cademia de Brera, a l'Università de Bologna e a l'Almo Collegi Borromee, el tacca 'na carriera diplomatega e avocatizzia.

El 23 de giugn 1861 l'è consacraa a Roma del Gaspare Carpegna 'me arcivescov. In del sò mandaa l'ha faa fornì de costruì i port del Domm de Milan, l'è staa assee attiv in di visit pastorai e in la promozion de la dottrina.

## Riferiment
*Dizionari storegh de la Svizzera
Valentina Vesconta de Cipro

La **Valentina Vesconta de Cipro** (Milan, 1357 - Cipro, 1393) a l'è stada la regina consorta de Cipro.

## Biografia
Fioeula del Bernabò Vescont e de la Regina de la Scala, in del 1363 el Peder I de Cipro el va a Milan a promoeuv la soa Crosada e 'l Bernabò ghe promett la Valentina in sposa al fioeu Peder II de Cipro. In del 1373 la proeuva a partì per Cipro ma la guerra la ferma tuscoss e se sposen per procura in del 1377 e la va a Cipro l'ann dopo. La gh'ha domà 'na fioeula in del 1382, che la moeur a du agn. 

Desenemisa de la Eleonora d'Aragona, mader del marii, risien inscì tant che 'l Peder la remanda in Catalogna. Restada vedova el 13 de ottober 1382 la proeuva a deventà reggenta per la fioeula e donca governà, ma el consili el scerniss de nomenà el barba del Peder 'me sovrann.

## Riferiment
*Storia de Milan - I Vescont
Riccardo De Corato

El **Riccardo De Corato** (Andria, 1 de november 1951) a l'è 'n politegh italian.

Consiliee comunal de Milan cont el Moviment Social Italian in del 1985, confermaa finna al 1997. Del 1997 l'è nomenaa vicesindegh de la città sotta el Gabriele Albertini, e 'l resta tal sinna al 2011. In del 2016 a l'è elegiuu al consili regional de la Lombardia e in del 2018 l'è rielegiuu, e l'è nomenaa assessor a la sigurezza, roeul che 'l molla quand che, el 29 de avost, l'è sostituii del Romano La Russa.

L'è staa al parlament italian del 1994 al 2013.

## Riferiment
*Region Lombardia

## Alter progett
Scoeula Svizzera de Milan

La **Scoeula Svizzera de Milan** (*Schweizer Schule Mailand* in todesch, *École suisse de Milan* in franzes, *Scuola Svizzera di Milano* in italian, *Scola Svizra Milaun* in romancc) a l'è 'na scoeula privada svizzera de la città de Milan.

## Stòria
L'è fondada in del 1861 comè *Scoeula Internazional di Famili Protestant*, con l'obietiv de insegnàggh ai fioeu di famili de lengua todesca che voreven minga andà dent in del sistema italian, ereditaa de l'Austria e de impronta catòlega. Finna a la prima guerra mondial a l'éra frequentada soratutt di student svizzer e Todesch del Reich.

In del 1919, quand che la scoeula la va in difficoltà perché 'n mugg de todesch hinn borlaa in difficoltà e tornaa in Patria, a l'è recognossuda del governo svizzer 'me scoeula svizzera. In del temp el todesch el perd el sò roeul guida e l'è fiancaa a l'italian, tant che al dì d'incoeu la pupart di student la parla italian.

## Gestion
La scoeula la offriss tucc i nivej de istruzion de l'asil al licee, la gh'ha 40 docent, 151 student svizzer e 224 forestee. Oltra al todesch e a l'italian, che hinn i lengov veicolar, hinn doperaa l'ingles, el franzes, el latin (in terza media) e 'me lengov opzionai spagnoeu e grecch antich. L'è sussidiada, per i student svizzer, del governa confederal e la seguiss i pian de istruzion del Tesin e del Grison, oltra ai lign guida del Ministeri de l'istruzion italian, degià che l'è anca possibel diplomàss a l'italiana.

## Alter progett

## Ligamm de foeura
*Sitt offizial
Castell de Muss

El **Castell de Muss** a l'è 'n castell tricentesch miss a protezion del Lagh de Comm, deventaa important in del '500 'me roccafort del Medeghin.

## Storia
Miss in su 'na ponta in tra Dongh e Muss, in su l'antiga Via Regina, a l'era probabilment 'na zona giamò fortifecada primma di roman e l'è passada poeu finna a rivà ai Vescont e poeu ai Sforza, ma però gestii di local feudatari, che in contrapposizion ai disposizion ducai l'han slargaa, che hinn donca casciaa via. L'è pocch dopo affidada al general Gian Giacom Trivolz vista la costanta menascia de invasion di Grison e, a forza di passagg, el riva al Medeghin, che 'l dopera 'me bas paj sò guerr squasi privaa

In del '600 a l'è fàda su in del compless la Gesa de Santa Eufemia. Al dì d'incoeu resisten per la pupart di mura, la Gesa e 'na quaj struttura.

## Bibliografia
*A. Gentile, *Il castello di Musso* estratto da *Almanacco Provinciale di Como*, Como, 1880
*I. Barbieri Lambertini (a cura di), *Il castello di Musso: storia e natura del paese di Musso sul lago di Como*, Casale Monferrato, 1993
*L. Carove, *Il castello di Musso e le sue cave di marmo*, Como, 1929
* E. Bartolozzi, *Episodi di storia milanese: l'assedio del Medeghino in Lecco*. - Lecco, 1960 - SBN SBL0026829.
* M. E. Mallet, *Signori e mercenari. La guerra nell'Italia del Rinascimento*, Bologna, Il Mulino, 1983 - ISBN 88-15-00294-4.
* C. Rendina, *I capitani di ventura* - Roma, Newton & Compton, 1999 - ISBN 88-8289-056-2.
* I. Bettin, *La donazione di Pio IV a risarcimento dei danni delle guerre del Medeghino* - Oggiono, Cattaneo editore, 2005 - ISBN LO11047547.
* E. Blotto Colturri, *Il giardino del Merlo - sui passi di don Guanella*, Dongo, 2012

## Vos corelaa
*Guerr de Muss
Giovann III Vescont

El **Giovann III Vescont** (Milan, ... - Milan, 9 de marz 1453) l'è staa 'n arcivescov cattolegh milanes.

## Biografia
Member de la familia nobil di Vescont e donca parent de alter arcivescov compagn del Giovann Vescont e de l'Otton Vescont, l'è staa arciprevet e poeu arcivescov de Milan in del period 1409-1417, revocaa poeu in del Concili de Costanza e 'l resta foeura de la religion attiva finna al 1450. In del 1450, borlada la Republega Ambrosiana e tornaa el Ducaa sotta i Sforza, el Franzesch l'otegn de nomenàll arcivescov, finna a la soa mort. In del sò brev vescovaa el reorganizza el capitol del Domm de Milan e 'l favoriss fiss l'Ospedaa de San Barnabà al Broeul, predecessor de l'Ospedaa Maggior de Milan e 'l ghe destina 810 ducaa d'or l'ann.

## Bibliografia
* 
* Lodovico Antonio Muratori, *Annali d'Italia, dal principio dell'era volgare sino all'anno MDCCL*
*
Valentina Vesconta

La **Valentina Vesconta** (Pavia, 1371 - Blois, 4 de dicember 1408) a l'è stada 'na nobildonna milanesa, fioeula del Gian Galeazz Vescont e de la Isabella de Valois, deventada poeu miee del Luis I de Valois-Orléans, fredell del Re de Franza.

## Biografia
Restada orfana de mader, l'è educada de la nona Bianca de Savoja e l'è prest dada in sposa del pader con l'obietiv de slargà la soa influenza in su la politega franzesa. Otegnuda la dispensa del Papa, degià che i spos eren cusin de primm grad, se mariden per procura in del 1387 ma el pader el ghe fa no lassà Milan, perchè 'l voreva speccià de 'vègh on fioeu con la Caterina Vesconta per modifegà el contratt matrimonial, e al nass del Giovann Maria Vescont el ghe permett de andà in Franza cont el marì. In del 1389 se mariden fisicament a Melun. La se intriga in politega per permett al sò marì de salì in sul trono ma la ghe riess no quand che in del Pajes el se spantega 'n sentiment anti-viscontee. El marì l'è poeu mazzaa del Giovann Senza Paura e pocch dopo la moeur anca lee. L'è staja interrada in la basilega de Saint-Denis.

## Dessendenza

* 'na fioeula (1390);
* Luis (1391 – 1395);
* on fioeu (1392);
* Giovann Filipp (Paris, 1393-Vincennes, 1393);
* Carlo, duca d'Orléans (1394-1465), per del re Luis XII de Franza;
* Filipp (Paris, 1396-1420), cont de Vertus;
* Giovann (1400-1467), nono del re Francesch I de Franza;
* Maria (Coucy, 1401);
* Margherita (1406-1466, Abbaye-la-Guiche), contessa de Vertus, l'ha maridaa in del 1423 Riccard de Bretagna, cont d'Étampes.

## Bibliografia
*Cappi Bentivegna Ferruccia, *Valentina Visconti duchessa d'Orléans*, Treves, Milano 1937.
*Cesare Bobba, Ludovico Vergano, *Antiche zecche della provincia di Asti*, Asti 1971.
*Compendi Historici, sino l'anno 1668, Giacomo Amadio 1668 Vicenza.
* A. Coville, *Armagnacchi e Borgognoni (1380-1422)*, in «Storia del mondo medievale», vol. VI, 1999, pp.&nbsp;642–672.

## Alter progett
Ibn Battuta

**Abū ʿAbd Allāh Muḥammad ibn ʿAbd Allāh al-Lawātī al-Ṭanǧī ibn Baṭṭūṭa**, o pussee not come *Ibn Baṭṭūṭa* (arab: محمد بن عبد الله بن محمد اللواتي الطنجي‎, Tanger, 25 fevree 1304 – Fès, 1368 o 1369), l'è stata on viaggiator e storegh marocchin.

I sò viagg han revardaa soratutt l'Asia e l'Africa e la soa oeuvera principala la tratta el sò viagg duraa circa 30 agn.

## Riferiment
*[Treccani](http://www.treccani.it/enciclopedia/ibn-battuta_(Dizionario-di-Storia)/)

## Alter progett
Malaria

La **Malaria** l'è ona malattija de parassitt,  determinada di protozoi del genar *Plasmodium*, che se tacchen ai globul ross e se moltiplichen dent finna a fàj s'cioppà. A l'è 'na malattija assee gramma.

## Vos corelaa
*Chininn
Vincenzo De Luca

El **Vincenzo De Luca** (Ruvo del Monte, 8 de magg 1949) a l'è 'n politegh italian, president de la Campania del 18 de giugn 2015. In precedenza l'è staa sindegh de Salerno per on quaj dì in del 1993 e poeu elegiuu del 1993 al 2001, per poeu vess deputaa del 2001 al 2008 e dal 2006 al 2015. L'ha aderii in gioventù al Partii Comunista Italian, per passà poeu ai Democrategh de Sinistra e al Partii Democrategh.

## Riferiment
*Enciclopedia Treccani
Commonwealth di Nazion

**I Nassiù fàce a fì de bé** (in ingles **Commonwealth of Nations**) l'è 'n organizzazion che la recoeuj di ex colonij de l'Imperi Britannegh, foeura che per el Rwanda e 'l Mozambich, che han scernuu de mantegnì on rapport privilegiaa cont el Regn Unii.

## Riferiment
*Enciclopedia Britannega

## Vos corelaa
*Reamm del Commonwealth
*Organizzazion internazionala de la francofonia
*Comunità di Pajes de Lengua Portoghesa
Califfaa Abbasid

El **Califfaa Abbasid** (arab: الخلافة العباسية الإسلامية), l'è stat on califfaa de l'Orient Median, con ona superfis totala di 11.100.000  km² in del 750 d.c.
Lengua hindi

La **Lengua hindi** (hindi: हिन्दी, *devangari*) l'è ona lengua, la pussee parlada in India, che in del mond l'è parlada de pussee de 'n miliard de personn.

## Vos corelaa
*Abecee hindi
Palazz Rò (Borghett)

El **Palazz Rò** a l'è 'n palazz del secol quell de 15 de Borghett, in stil renassimental e incoeu doperaa 'me municipi.

## Storia
L'è staa faa sù di Rò, familia feudataria de Borghett e di zonn arent, dòpo de l'investitura del 1481 del Gian Galeazz Sforza al sò consiliee Lissander Rò.

Per la soa posizion el se pènsa che 'l sibia staa faa sù in sui fondamenta de 'n vegg castell del secol quell de 11, citaa in del testament de l'Aribert de Intimian, che l'eva concess a l'Anselmo Rò. L'è restaa de proprietà di Rò finna al secol quell de 19, quand che l'è deventaa del comun che l'ha doperaa 'me municipi del 1913.

## Struttura
Edifizzi domenant de la zona, a l'è 'n edifizzi a dò pian e a pianta unega. I pared a hinn a matton a vista, che regorden di vill milanes compàgn de la Bicocca di Arcimbold o la Villa Mirabell.

## Riferiment
*LombardiaBeniCulturali

## Vos corelaa
*Palazz Rò (Lod Vegg)
Lengua taushiro

La **Lengua taushiro** (taushiro: Pinche, Pinchi) l'è ona lengua parlada da domà 'na parsonna en Perù.

## Bibliografia
*Taushiro
Gesa de San Sebastian (Nember)

La **Gesa de San Sebastian** a l'è 'n gesioeu de Nember faa su in del secol quell de 14. L'è citada giamò in del 1408 in del testament de l'Obertin de Cluson, che 'l lassava di territori a la gesa in cambi de 'na messa ogni dì a sò nomm. In del 1969 l'è ceduda a la Gesa de San Martin, con di condizion economegh e religios.

## Riferiment
*Comun de Nember 

## Alter progett

## Vos corelaa
*Polittegh de San Sebastian (Nember)
Lengua protoslava

La **lengua protoslava** o l'è ona lengua stunta parlada fin al 400 d.c. in Europa de l'Est che gh'ha daa vita ai modern lengov slav.

## Ligamm de foeura
*Lengua proto-slava
Lengua chamicuro

La **Lengua chamicuro** (chamicuro: Chamikolo) l'è ona lengua parlada en Perù in via de estinzion.
## Bibliografia
*Omniglot
Avocatt fiscal

L**'avocatt fiscal** a l'è el reppresentant del Stat in d'on process penal, part del ministeri publegh e in d'on quaj Pajes magistraa, che 'l guida i indaginn penai e 'l mena innanz l'azion penala.

De solit in di Pajes de common law a l'è retegnuu 'n liber professionista, despess elegiuu, che 'l reppresenta, oltra che 'l Stat, anca la vittima del riatt, menter in di Pajes de civil law a l'è retegnuu 'n reppresentant del Stat articolaa in di sò division e despess dipendent del governo, ma gh'è di Pajes compagn de l'Italia indova che hinn autonom.

## Riferiment
*The role of the prosecutor 

## Vos corelaa
*Fiscal de distrett (Stat Unii)
*Defensor del Popol
*Prosecuzion privada
Gesa de San Bortolomee (Alzan)

La **Gesa de San Bortolomee** a l'è 'na gesa de Olera, frazion de Alzan, fàda su in del secol quell de 15 e la conserva di picciur del Cima de Conejan. Per la prima voeulta manzonada in del 1471 l'è elevada subet a paròquia e l'è stada anca visitada del Carla Borromee.

## Bibliografia
* 
*
Stranud

El **stranud** (variant **sternud**, **starnud**) a l'è 'na violenta emission d'aria di polmon, de solet correlada a 'n stat de infiammazon virala, tipega del fridor o di formi de allergia o de irritazion di mucos con di sostant irritant. Spantegaa oltra che in di uman anca in d'on poo de mammifer, in di gainn e in di iguann, i gott del stranud de l'omm pòden fà i 16 km/h e rivà a pocch men de on meter.

A quej che stranuden se dis "s'cioppa", "crepa" o "evviva", menter in del passaa a l'era spantegaa anca "felicità"

## Riferiment
*Enciclopedia Britannica

## Vos corelaa
*Rinita
*Toss
*Mascherinna
Sorab de Sora

El **sorab de sora** (sorab de sora: hornjoserbšćina) l'è ona Lengoa slava parlada in Germania.

## Ligamm de foeura
*Sorabi - Treccani

## Alter progett

## Vos corelaa
*Sorab
Sorab de Sotta

El **sorab de sotta** (sorab de sotta: Dolnoserbski) l'è ona Lengoa slava parlada in Germania.

## Ligamm de foeura
*Lengua soraba de sotta 

## Alter progett

## Vos corelaa
*Sorab
Lengov slav occidentai

I **lengov slav occidentai** (polacc: *Języki zachodniosłowiańskie*, cec: *Západní slovanské jazyky*, slovacc: *Západné slovanské jazyky*) hinn on ramm di lengov slav parlaa in l'Europa de l'Est.

## Ligamm de foeura
*Lengov slav occidentai
Lengov slav meridionai

I **lengov slav meridionai** hinn on ramm di lengov slav parlaa in la Penisola balcanega.

## Ligamm de foeura
*Quali sono le lingue slave?
Lengov slav orientai

I **lengov slav orientai** (russ: *Восточные славянские языки*, ucrain: *Східнослов'янські мови*, beloruss: *Усходнеславянскія мовы*) hinn on ramm di lengov slav parlaa in l'Europa de l'Est, in Asia e in l'ex Union Sovietega.

## Ligamm de foeura
*Lengov slav orientai
Lengua rutena

La **Lengua rutena** (ruten: русиньскый язык, rusin'skyj jazyk) l'è ona Lengoa slava parlada in Ucraina.

## Ligamm de foeura
*Lengua rutena
Lengov lusaziann

I **lengov lusaziann** o **lengov sorab** (*serbšćina* in di sò lengov) himn lengov parlaa in Germania, dividuu in Sorab de Sora e Sorab de Sotta.

## Ligamm de foeura
*Lengov lusaziann
Lengua slesiana

La **Lengua slesiana** o **Slesian de sora** (slesian:' 'ślůnski*, [[Lengua polacca|polacc]]: *język śląski*, [[Lengua ceca|cec]]:' 'slezština*) l'è ona lengua lechitega parlada in Polonia, ne la region de la Slesia.
Lengua casciuba

La **Lengua casciuba** (casciub: Kaszëbsczi) l'è ona Lengua lechitega parlada in Polonia, con 106.000 maderlengua.

## Ligamm de foeura
*La Polonia e la minoranza casciuba
Cunt de sparagn medegh

On **cunt de sparagn medegh** a l'è 'n cunt che 'l permett de deposità di danee, de solit senza tass, per i esigenz medegh de la personna e che pòden vess faa, a segonda de la legg del Stat, sia del padron del lavor che de la personna che 'l gh'ha.

## In del mond
### Cina
In del 1994 la Cina l'ha miss on pian de sparan in di città de Zhenjiang e Jiujiang e l'ha programmaa de slargàll.
### Singapor
In del Singapor el gh'è el programma Medisave del 1984 che 'l fa mett ai sgent 'na part del sò salari, che la dipend de l'età, in 'sto fond e che 'l pò vess retiraa per pagàss i cur.
### Stat Unii
I Stat Unii gh'hann dò sistema de sparagn: I Medical savings account che hinn doperaa pussee in California e i Health savings account, che hinn pussee spantegaa.

## Riferiment
*Medical Savings Accounts: Lessons Learned  from Limited International Experience
*Health Savings Plans: Protecting Your Savings

## Vos corelaa
*Sistema sanitari
Lengov lechitegh

I **lengov lechitegh** himn on ramm di lengov slav occidentai, dividuu in lengua polacca, lengua casciuba e lengua slesiana.

## Ligamm de foeura
*Le lingue lechitiche e sorabe-idiomi
Lengua slovinzia

La **Lengua slovinzia** (slovinzio: *Słowińskô*) l'è ona Lengoa slava stunta parlada in l'Europa de l'Est.
Gesa di Sant Bortolomee e Lissander di Bergamasch

La **Gesa di Sant Bortolomee e Lissander di Bergamasch** a l'è la gesa nazional di bergamasch de Romma, che la se fascia in su la Piazza Colonna. Fàda su in del secol quell de 16, l'è dada poeu del Papa Benedett XIII a la congrega di bergamasch. In la gesa, a navada unega, el gh'è 'n cartell in toscan e bergamasch che 'l invita i pellegrin a andàgh dent, e gh'è 'na statova del cardinal Giusepp Antoni Furett, bergamasch, e 'n litratt del Papa Giovann XXIII.

## Bibliografia
* *Guida d'Italia, Roma* ("Guida Rossa"), Edizioni Touring Club Italiano, Milano 2002
*
Lengua montenegrina

La **lengua montenegrina** (montenegrin: *crnogorski jezik* o *црногорски језик*) l'è 'na varianta de la lengua serbo-croata: l'è la lengua oficial del Montnegher.

La partegn al grup ocidental di lengov slave meridionai.

## Ligamm de foeura
*Lengua montenegrina
Lengua serba

La **lengua serba** (serbo: *српски језик*, *srpski jezik*; IPA: [sr̩̂pskiː]) l'è 'na lengua slava ufizial in Serbia, Muntnegher e Bosnia e Erzegovina. L'è una di quàter variant de la lengua serbo-croata.

La partegn al grupp de le Lengov slav meridionai.

## Distribuzion geugrafich
*Serbia - 7.000.000 (2008)
*Muntnegher - 64% (2008)
*Bosnia e Erzegovina - 40% (2008)
*Stat Ünì d'America - 500.000
*Cruazia - 40.629 (2008)
*Australia - 30.000 (2008)
*Romania - 20.377 (2008)
*Macedonia del Nord - 20.315 (2008)
Dialett štokav

El **dialett štokav** (*štokavski*, *штокавски*) l'è on dialett slav che 'l partegn al continuum dialetal de la Lengua serbo-croatta.

In sul štokav se fonden tucc i lengov standard de la lengua, o ben serb, croat, bosniach e montenegrin.

## Alter progett

## Ligamm de foeura
*Štokav
Gesa de San Giacom (Lod)

La **Gesa de San Giacom** a l'è 'na gesa cattolega, in del passaa paròquia, de la città de Lod.

## Storia
Resalenta probabilment a l'antigh Lod, l'è stàda fàda su ancamò dopo che Lod l'è staa destrugaa e in del 1173 l'è manzonada per la prima voeulta. In del 1220 ghe riven i domenican, che van via in del 1261.

Rettoria finna al 1731, l'è trasformada in preposturia del Carlo Ambroeus Mezzabarba. La soa paròquia, on temp largament oltra l'Adda, l'è soppressa in del 1789 e la deventa sussidiaria de la Gesa de la Maddalena, per poeu vess restrutturada in del '800.

## Riferiment
*LombardiaBeniCulturali
Claudia Terzi

La **Claudia Terzi** (Oeus de Sotta, 30 de settember 1974) a l'è 'na politega italiana.

## Biografia
Nassuda a Oeus, la viv a Dalmine, l'è maridada e la gh'ha 'na fioeula. Laureada in giurisprudenza, l'è 'n avocatt.

Esponenta de spicch de la Liga Nord bergamasca, l'è consiliera a Dalmine del 2004 al 2009 e sindega del 2009 al 2013. In quell ann l'è nomenada del Robert Maron 'me assessora a l'ambient e l'è reconfermada de l'Attili Fontana 'me assessora ai infrastruttur. In del 2018 l'è elegiuda al Parlament ma la renonzia per stà in region e la ghe subentra el Luca Toccalini.

Dopo di elezion del 2023 a l'è reconfermada.

## Riferiment
*Region Lombardia
Alfonso Porro Schiaffinati

L**'Alfonso Porro Schiaffinati** (Milan, 23 de sginee 1798 - Sant Albin, 22 de settember 1872) a l'è staa 'n letteraa italian.

## Biografia
De origin nobil, el pader l'eva renonziaa al titol comital in nomm di ideaj revoluzionari. Deventaa prest senza popà, mort in del 1800 in Franza, l'è curaa del barba Antonio Giudici. El se dedica soratutt a l'attività letteraria in milanes: l'ha voltaa 'n tocch de la Divina Commedia, ispiraa del Carlo Porta, e l'era amis del Giovanni Rajberti, che 'l gh'ha dedicaa 'n sò poema per complimentàss per el nass del sò ered in del 1852. Mecenaa, l'è staa anca comparsa in d'on quader del Francesco Hayez.

El se passiona, compagn del pader, a la politega: el sostegn la spedizion di Milla con dò sacch de moned e l'ha tegnuu 'na corrispondenza cont el Giusepp Garibaldi e 'l gh'ha dedicaa 'na poesia, tant de vess ciamaa "Cont Ross". Per via del sò impegn a l'è nomenaa finna al 1867 al consili comunal de Concorezz e 'l resta el referiment di garibalditt de l'area finna a la soa mort.
## Interprogett
*lmo.wikisource

**Framment del cant XXXIII dell'Inferno del Dant


## Riferiment
*[Enciclopedia Treccani](http://www.treccani.it/enciclopedia/porro-schiaffinati-carlo-alfonso-gracco_(Dizionario-Biografico)/)
*La Goccia Briantea 

## Ligamm de foeura
*Antologia Lombarda
Lengua serbo-croata

La **lengua serbo-croata** (in abecee latin *srpskohrvatski*, in abecee cirillegh *cрпскохрватски*) l'è una lengua slava meridional parlada de pu o men 21 milion de persone in di Balcan.

Storegament a l'è spartid in trè macrovarietà: el štokav, el caicav e 'l ciacav, el štokav a l'è el dialet pussee spantegad e la lengua standard leteraria la s'è formada in su la bas de quell. Incoeu a l'è considerada una lengua policentrega, fada su de un standard per Paes, tucc ben compagn: el serb, oficial in Serbia e in Bosnia-Erzegovina, el croat, oficial in Croazzia e in Bosnia-Erzegovina, el bosniach, oficial in Bosnia-Erzegovina e 'l montenegrin, oficial in Montnegher.

A l'era vuna di lengov oficiai de la Jugoslavia, insema al sloven e al macedon, e la pussee importanta: dopo la fin del Paes el tema de l'unità de la lengua, e soratut de la soa definizzion, l'è deventad ben controvers.

## Ligam de foeura
*Treccani

## Alter proget
Dialett del Burgenland

El **dialett del Burgenland** o **dialett croatt del Burgenland** (*gradišćanskohrvatski jezik* in la lengua mader) l'è ona lengua slava che la partegn al grupp di lengov slav meridionai e l'è ona variant del croatt.
Dialett resian

El **Dialett resian** (resian: rośajanski langač o rośajanskë lengač, sloven: rezijansko narečje) l'è on dialett del sloven parlaa in Italia.

## Ligamm de foeura
*El resian
Lengua giudeo-italiana

La **Lengua giudeo-italiana** o **Italkit** l'è ona Lengua ebrea parlada in Italia
## Ligamm de foeura
*Lengua giudeo-italiana
Giuseppe Sagarriga Visconti

El **Giuseppe Sagarriga Visconti** (Bari, 18 de giugn 1826 – Bari, 3 de marz 1897) l'è staa 'n avocatt, imprenditor e politegh italian.

## Biografia
Laureaa a l'Università di Studi de Bari in giurisprudenza e avocatt civilista, l'è staa consiliee comunal e provincial e assessor. L'ha dirett la sed local del Banch de Napoli e l'ha fondaa la società de navigazion Puja. L'è staa deputaa per trii legislatur del 1882 al 1890 finna che l'è staa nomenaa senator del Regn.

## Riferiment
*Senad de la Republica
Ospedaa Civil de Legnan

L**'Ospedaa Civil de Legnan** a l'è 'n ospedaa de Legnan fondaa in del 1983 e incoeu el center el pussee important de l'ASST Ovest Milanes. In principi faa su cont el contributt di zittadin e di aziend e slargaa in del temp finna a la sostituzion in del 2010 cont on noeuv ospedaa.

## Ligamm de foeura
*Sitt offizial 

## Vos corelaa
*Ospizzi Sant Erasmo
Ospedaa Civegh de Codogn

L**'Ospedaa Civegh de Codogn** a l'è 'n presidi ospedaler part de l'ASST de Lod.

## Storia

El primm ospedaa de Codogn l'è faa su in del secol quell de 15 grazia a la donazion de 'n privaa e l'è saraa in del 1775. On segond ospedaa a l'è fondaa in del 1681 cont on lassit del Carlo Maria Belloni, che l'ha lassaa di danee e 'na cà per i cittadin besognos. In del 1768 l'è taccaa a l'ospedaa fondaa cinquant'agn prima de l'eredità del Francesco Maria Brambati, che la mena al nass de 'n primm ospedaa civich, oltra a 'n mijorament di cur.

In del 1777 i ministrador sostegnen la vertura de 'n noeuv ospedaa foeura città e pussee adatt ai cur, che l'è poeu progettaa del Felice Soave, a l'epoca ancamò minga inscì famos e donca economegh, e l'è fornii in del 1781. El resta, cont di restrutturazion, sed de l'ospedaa finna al 1938 quand che 'l Cesare Chiodi el progetta 'na sed noeuva. El vegg edificio, miss 'me sed provvisoria di aziend milanes in difficoltà per la guerra, l'è scernuu a fin agn '40 'me località artistega.

El 21 de fevree 2020 a l'è registraa in l'ospedaa el primm cas de COVID-19 in Italia.

## Struttura
L'ospedaa a l'è partii in 'sti repart:
*Cardiologia
*Medesinna general
*Ostetricia-Ginecologia
*Patologia neonatal
*Pediatria
*Psichiatria
*Recuver e rieducazion fonzionala
*Unità de cura del coeur

## Riferiment
*Comun de Codogn 

## Vos corelaa
*Ospedaa maggior de Lod
*Pierdante Piccioni

## Ligamm de foeura
*Sitt offizial
Lengua britanica

La **Lengua britanica** o **Lengua rumanza britanica** l'è ona lengua estinta parlada dal 400 al 500 in la Britania romana.
Partitocrazia

La **partitocrazia** a l'è el sistema politegh che 'l pirla intorna ai partii politegh, che se sostituissen ai orghen istituzionai per gestì i servizzi publegh in del sò interess inveci che in quell collettiv.

## Riferiment
*Treccani

## Vos corelaa
*Clientelism
*Plutocrazia
Lengua slava molisana

La **lengua slava molisana**, ciamada anca *slavisan* o *croat del Molis* (che lor ciamen *Na-našu* o *Na-našo*, o ben *a la nosta manera*) l'è la lengua slava meridional parlada di croat del Molis, comunità che l'è migrada del territori croatofon, se pensa de l'Erzegovina del dì d'incoeu, al temp di invasion otomane.

## Riferiment
*13. Isole linguistiche: la comunità degli Slavi del Molise

## Ligam de foeura
*Lengua croata del Molis 

## Vos corelade
*Medo Pucić
Ospedaa Maggior de Lod

L**'Ospedaa Maggior de Lod** a l'è 'n presidi ospedaler de l'ASST de Lod.

## Storia
L'Ospedaa Maggior de Lod el nass in del 1457 de l'union di ospedaa che operaven in del lodesan, in su modell de l'Ospedaa Maggior de Milan, fondaa pocch prima del Franzesch Sforza, e l'era gestii de 'n grupp de 28 deputaa nomenaa del comun e confermaa del vescov. In del 1503 el Re de Franza e Duca de Milan el ghe conced i privilegi i pussee volt del Ducaa, ciovè l'esenzion di dazzi e di tass. Oltra a curà i malaa el se occupava de juttà i pussee deboi, che 'l ghe dava di jutt e sussidi. In tra el 1912 e 'l 1914 la cassa de sparagn di Provincc Lombard la stanzia di danee che permetten a l'ospedaa de slargàss e de delegà a l'Ospedaa Civich de Codogn la cura de la bassa lodesana. El seguiss poeu el cammin de fondazion del Servizzi Sanitari Nazional e 'l deventa 'n ospedaa publegh.

## Riferiment
*LombardiaBeniCulturali
*LombardiaBeniCulturali

## Ligamm de foeura
*Sitt offizial 

## Vos corelaa
*Ospedaa Delmati
Municipalism libertari

El **municipalism libertari** a l'è 'n pensee de tipo anarchegh desviluppaa del Murray Bookchin e che 'l sostegn on sistema alternativ al Stat indova che 'l poder el sibia esercitaa di assemblee locai. Anca se l'è despess sociaa al socialism libertari, correnta del Bookchin, a l'è, in teoria, compatibel con la pupart di sistema economegh perchè l'è 'n sistema decisional.

Al dì d'incoeu reppresenten 'sti ideologij el Partii di Lavorent del Kurdistan e la Candidatura d'Unità Popolar.

## Riferiment
*Anarcopedia

## Vos corelaa
*Confederalism democrategh
*Democrazia partecipativa
*Cantonalism
Ospedaa Lissander Manzon

L**'Ospedaa Lissander Manzon** a l'è 'l ospedaa principal de Lecch e sed de l'omonema ASST, in del quarter Germagnee, che 'l comprend ministrativament anca i presidi de Meraa e Bellan e i ambulatori de Calóls e Cùrt, Ugiòn, Mandell e Casanoeuv.

## Storia
El primm ospedaa in la zona l'è vert in del 1843 cont ona donazion de 40'000 lir de Milan de 'n ricch commerciant lecches in quella che incoeu l'è la sed del municipi, progettaa poeu del Giuseppe Bovara. In del 1900 a l'è sostituii de 'na sed pussee pratega con 80 post lecc, modernizzaa pussee de 'na voeulta ma semper insufficient per el cress de la città. In tra el 1990 e 'l 1992 l'è fada 'na gara de appalt per fà su el noeuv ospedaa, in d'on terren del comun, che in del 2000 l'è inauguraa a la presenza del Carlo Maria Martini e in del 2003 l'è saraa el vegg ospedaa, menter la vegg sed la deventa 'na sed destaccada del Politecnegh de Milan.

## Riferiment
*Storia de l'Ospedaa